อธิบดี กตส. เร่งสร้างรับรู้ทางบัญชีแก่สมาชิก ลดความเสี่ยงทางการเงิน
กรมตรวจบัญชีสหกรณ์ เร่งสร้างการรับรู้ทางบัญชีแก่สมาชิก ลดความเสี่ยงทางการเงิน การบัญชีของสหกรณ์ พร้อมพัฒนานวัตกรรมใหม่ๆอย่าง Smart4M ผ่านอุปกรณ์สมาร์ทโฟน เพื่อให้สมาชิก และบุคคลทั่วไปใช้บันทึกข้อมูลบัญชีครัวเรือนและบัญชีต้นทุนอาชีพ ช่วยตรวจสอบฐานะทางการเงินของตนเอง,เมื่อวันที่ 16 ก.ค.61 นายโอภาส ทองยงค์ อธิบดีกรมตรวจบัญชีสหกรณ์ เปิดเผยว่า ปัจจุบันมีสหกรณ์หลายแห่งดำเนินกิจการนอกเหนือไปจากหลักการของความเป็นสหกรณ์ ทำธุรกรรมที่มีความเสี่ยงสูงโดยที่ผู้บริหารสหกรณ์ขาดความรู้ความเชี่ยวชาญ หรือขาดจริยธรรมในการดำเนินการเพื่อส่วนรวม หรือ มีการทุจริตในการดำเนินการ ส่งผลให้เกิดความเสียหายต่อสหกรณ์ ประสบภาวะขาดทุน ในบางสหกรณ์ขาดทุนจนทุนของสหกรณ์ติดลบ หรือเรียกว่าขาดทุนเกินทุนของสหกรณ์ ทำให้มูลค่าต่อหุ้นในวันสิ้นปีบัญชีต่ำกว่ามูลค่าต่อหุ้นที่กำหนดในข้อบังคับของสหกรณ์ จึงอาจจำเป็นต้องขายทรัพย์สินที่สร้างสมมาในอดีตเพื่อนำไปชดใช้ค่าเสียหาย หรือนำเงินมาหมุนเวียนสร้างสภาพคล่อง และมีผลกระทบต่อสมาชิกสหกรณ์ทุกคนผู้เป็นเจ้าของ ให้ไม่ได้รับเงินปันผล และเงินเฉลี่ยคืน หรืออาจต้องรับภาวะดอกเบี้ยในอัตราที่สูงขึ้น ทำให้สมาชิกสหกรณ์ให้รับความเดือดร้อนแทนการช่วยแก้ไขปัญหาให้สมาชิก,การสร้างการรับรู้ให้กับสมาชิกจึงเป็นสิ่งจำเป็น โดยเฉพาะความสำคัญของการจัดทำบัญชี และเข้าใจข้อมูลเกี่ยวกับฐานะการเงินและผลการดำเนินงานของสหกรณ์ รวมถึงความเสี่ยงจากรายการในงบการเงิน และผลกระทบที่อาจจะเกิดขึ้นในอนาคตต่อสมาชิก เช่น สหกรณ์นำเงินไปฝาก หรือ ลงทุนในสหกรณ์หนึ่งในจำนวนมาก (แบบกระจุกตัว) สมาชิกควรทราบว่ากิจการที่สหกรณ์ไปลงทุนทำธุรกิจอะไร มีความเสี่ยงที่กิจการนั้นจะขาดทุนหรือไม่ มีเงินมาชำระคืนสหกรณ์หรือไม่,กรมตรวจบัญชีสหกรณ์ได้ดำเนินการสร้างการรับรู้ทางบัญชีแก่สมาชิก เป็น 2 ลักษณะคือ 1.การตรวจสอบบัญชี โดยการดูจากการจัดการภายในของสหกรณ์ หรือกลุ่มเกษตรกรที่ดำเนินการในรอบปี ว่ามีการดำเนินการลงบัญชี งบการเงินถูกต้องหรือไม่ สามารถตีแผ่ให้กับสมาชิกและสังคมรอบด้านรับทราบในข้อเท็จจริง 2.การแนะนำและการส่งเสริมในด้านความรู้ รวมทั้งสิ่งซึ่งอำนวยความสะดวกในการทำงานให้กับสหกรณ์ ซึ่งขณะนี้ กรมตรวจฯมีโปรแกรมระบบบัญชีสหกรณ์ครบวงจร (FAS) ซึ่งพร้อมให้บริการโดยไม่คิดมูลค่า ปัจจุบันมีสหกรณ์ได้นำโปรแกรมนี้ไปใช้แล้ว จำนวน 2,563 แห่ง แบ่งเป็นสหกรณ์ 2,543 สหกรณ์ และกลุ่มเกษตรกร 20 กลุ่ม เป็นโปรแกรมที่มีความแม่นยำถูกต้อง และตรวจสอบย้อนกลับได้ง่าย,นอกจากนั้น กรมตรวจบัญชีสหกรณ์ยังได้พัฒนานวัตกรรมใหม่ๆ อย่าง Smart4M ผ่านอุปกรณ์สมาร์ทโฟนเพื่อให้สามารถเข้าถึงกลุ่มคนได้ง่ายและสะดวกต่อการใช้งาน ประกอบด้วย Smart Me เป็นแอปพลิเคชั่นสำหรับสมาชิกสหกรณ์และบุคคลทั่วไปในการใช้บันทึกข้อมูลบัญชีครัวเรือนและบัญชีต้นทุนอาชีพ Smart Member สำหรับสมาชิกสหกรณ์ ที่ช่วยตรวจสอบฐานะทางการเงินของตนเอง Smart Manage สำหรับกรรมการสหกรณ์ ใช้ติดตามและตรวจสอบการดำเนินงานของสหกรณ์ และ Smart Monitor สำหรับผู้สอบบัญชี ผู้กำกับดูแลและผู้เกี่ยวข้อง ใช้ติดตามความเคลื่อนไหวและความผิดปกติทางการเงินของสหกรณ์.
กรมตรวจบัญชีสหกรณ์ เร่งสร้างการรับรู้ทางบัญชีแก่สมาชิก ลดความเสี่ยงทางการเงิน การบัญชีของสหกรณ์ พร้อมพัฒนานวัตกรรมใหม่ๆ อย่าง Smart4M ผ่านอุปกรณ์สมาร์ทโฟน เพื่อให้สมาชิก และบุคคลทั่วไปใช้
กรมตรวจบัญชี,บัญชีสหกรณ์,การบัญชีเกษตร,สหกรณ์,โอภาส ทองยงค์,ข่าวทั่วไป